Ferenc Puskás (futbalisto)

PUSKÁS Ferenc [puŝkaŝ], (originale Purczeld Ferenc) (naskiĝis en Kispest (Hungario) la 2-an de aprilo 1927, mortis en Budapest la 17-an de novembro 2006) estis futbalisto (avanulo, mezulo), trejnisto, kapitano de la fama hungara futbalgrupo (orteamo), olimpiano, olimpika ĉampiono.

Li ludis kiel maldekstra ŝturmanto.

 Biografio 
Li komencis futbali per helpo de la trejnista patro en la futbalklubo „Kispesti AC”. Li ludis en Hungario nur en tiu grupo kaj en ties jura posteulo en la Budapeŝta Honvéd. Li estis elektita en aĝo de 18, en 1945 al la nacia teamo, kiam la teamo ludis kontraŭ Aŭstrio (venkis Hungario je 5:2). En 1952 li estis kapitano de la hungara futbalgrupo, gajnanta la olimpikan ormedalon en Helsinko. Li akiris kvinfoje la hungaran ĉampionecon kun Honvéd, li estis kvarfoja hungara golreĝo. En 349 ĉampiona ludoj li akiris 358 golojn.

Li lastfoje aperis en la hungara nacia futbalteamo en 1956, la 14-an de oktobro, kiam la hungara teamo venkis kontraŭ Svislando je 2-0.

Post la hungara revolucio de 1956, li elmigris kaj fine setlis en Hispanio, kie li iĝis ludisto de Real Madrid. Tie li atingis dum 179 ludoj 154 golojn. La aktivan futballudon li finis en aĝo de 40. Post sia emeritiĝo, li estis trejnisto.

En 2004, li iĝis la Sportisto de la nacio. Oni nomis pri li la plej grandan hungaran stadionon, kiun oni nomis pli frue Popolstadiono (hungare Népstadion).

Li mortis en 2006 pro alchajmero.

 Familiaj skandaloj en 2005 
En 2005 li suferis je gravaj mensaj malsanoj (onidire li jam ne sciis pri la ekstero) kaj por la kuracado oni organizis memorludon por financi lian flegadon. Liaj edzino kaj filino okazigis skandalon en Hungario pro iliaj monavidaj kondutoj (Ili asertis, ke ili ne havis monon por la flegado; dumtempe la hungara ŝtato financis la flegadon, Puskás ricevis apartan ĉambron – kvankam li apenaŭ pagis en Hungario sanasekuran monon- , eĉ Real Madrid daŭre ĝiris monon por la familio ktp.). Ili eĉ vendis ormedalojn, ĉampionajn memoraĵojn, ŝuojn de Puskás, kiujn aĉetis hungaro.

Oni ligas la legendan sentencon de „Kis pénz kis foci, nagy pénz nagy foci” „Moneto-futbaleto, Monego-futbalego.” al li.

 Futbalgrupoj kie li ludis 
 1942-49 Kispesti AC,
 1949-57 Bp. Honvéd,
 1958-67 Real Madrid

 Ĉefaj atingoj kiel ludisto 
 5-obla hungara ĉampiono
 4-obla hungara golreĝo
 6-obla hispana ĉampiono
 2-obla Copa del Rey-venkinto
 5-obla hispana golreĝo
 3-obla EPV-venkinto (Eŭropa Pokalo de Venkintoj)
 2-obla EPV-golreĝo
 Olimpika ĉampiono (1952)
 Venkinto de Eŭropo-pokalo (1953)
 Arĝenta medalo kiel mondĉampiono (1954)
 84-obla hungara naciteamano
 4-obla hispana naciteamano
 Mondteamano
 Eŭropo-teamano

 Trejnista kariero 
 Alicante (hispana)
 San Francisco Gales (usona)
 Vancouver Royals (kanada)
 CD Alavés (hispana)
 Panathinaikosz (greka)
 Colo-Colo (ĉilia)
 Sauda Arabio
 Real Murcia (hispana)
 AEK Ateno (greka)
 al-Maszri (egipta)
 Sol de América (paragvaja)
 Cerro Porteño (paragvaja)
 Panhellenic Melbourne (aŭstralia)
 1992: trejnisto de junulara teamo de Hungara Futbala Asocio-, poste ties internacia direktoro
 1993 aprilo-julio: kapitano de la hungara nacia futbalteamo

 Ĉefaj sukcesoj kiel trejnisto 
 3-obla greka ĉampioneco
 EPV-finalludo
 1-obla aŭstralia ĉampioneco
 1-obla aŭstralia pokalvenkinto

 Eksteraj ligiloj 

 Budapesti Honvéd Online
 Esterházy Péter: Puskás, Gödel, passz 
 Sportmuzeo/hu 
 Nemzeti sport/hu
 Aranycsapat/hu 

Kategorio:Hungaraj futbalistoj
Kategorio:Trejnistoj de futbalo
Kategorio:Futbalistoj de la klubo Real Madrid
Kategorio:Hungaraj olimpianoj
Kategorio:Hungaraj olimpikaj ĉampionoj